25. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ Αριθ. 20840/1296 της 5/13 Απρ. 1979 (ΦΕΚ Β΄ 366) Περί υποχρεωτικής τοποθετήσεως θερμοστατών εις εγκαταστάσεις κεντρικής θερμάνσεως. Έχοντες υπ’ όψει τας διατάξεις: α)Της παρ. 4 του άρθρ. 1 του Νόμ. 40/1975 «περί λήψεως μέτρων εξοικονομήσεως ενεργείας». β)Της παρ. 1 της υπ’ αριθ. 16/8.2.1979 πράξεως του Υπουργικού Συμβουλίου «περί λήψεως μέτρων προς εξοικονόμησιν ενεργείας» (ΦΕΚ 26/8.2.79 τ.Α΄), αποφασίζομεν: 1.Εις άπαντα τα νεοανεγερθησόμενα από της δημοσιεύσεως της παρούσης πολυόροφα κτίρια επιβάλλεται η εγκατάστασις θερμοστάτου εξωτερικού χώρου (αντισταθμίσεως) και τριόδου βάννας εις την εγκατάστασιν της κεντρικής θερμάνσεως δια την αυτόματον ρύθμισιν της θερμοκρασίας λειτουργίας των αναλόγως της θερμοκρασίας του περιβάλλοντος. 2.Εις τα υφιστάμενα κτίρια επιβάλλεται η εγκατάστασις κατ’ ελάχιστον, θερμοστάτου εξωτερικού χώρου (αντισταθμίσεως) ως κατωτέρω: α)Εις εγκαταστάσεις κεντρικής θερμάνσεως ισχύος ανωτέρας των 150.000 KCAL/H μέχρι της 30.9.79. β)Δι’ εγκαταστάσεως κεντρικής θερμάνσεως ισχύος μέχρι 150.000 KCAL/H μέχρι της 30.6.1980. 3.Κατ’ εξαίρεσιν των εις παρ. 1 και 2 της παρούσης αναφερομένων δύναται εις μονοκατοικίας αντί του θερμοστάτου εξωτερικού χώρου (αντισταθμίσεως) να εγκατασταθή θερμοστάτης χώρου τοποθετούμενος εις αντιπροσωπευτικόν χώρον της κατοικίας. 4.Λεπτομέρειαι εφαρμογής της παρούσης (τρόπος εγκαταστάσεως των θερμοστατών, ποιότης θερμοστατών, ρύθμισις θερμοστατών κλπ.) θέλουν καθορισθή δι’ εγκυκλίου του Υπουργού Βιομηχανίας και Ενεργείας. 5.Οι παραβάται της μη τηρήσεως των εις τας προηγουμένας παραγράφους οριζομένων, διώκονται και τιμωρούνται συμφώνως προς τα άρθρ. 2 και 3 του Νόμ. 40/1975 «περί λήψεως μέτρων εξοικονομήσεως ενεργείας». Η παρούσα δημοσιευθήτω δια της Εφημερίδος της Κυβερνήσεως. Σελ. 32,680(β) Τεύχος 1184-Σελ.22 13.Α.ε.25 Μέτρα Εξοικονόμησης Ενέργειας 26. Π. Υ. Σ. υπ’ αριθ. 43 της 6/7 Απρ. 1979 (ΦΕΚ Α΄ 67) Περί περιορισμού κυκλοφορίας επιβατηγών αυτοκινήτων ιδιωτικής χρήσεως. Λαβόν υπ’ όψιν: 1)Τας διατάξεις του Νόμ. 400/1976, «περί Υπουργικού Συμβουλίου και Υπουργείων». 2)Τας διατάξεις του άρθρ. 1, παρ. 3, του Νόμ. 40/1975 «περί λήψεως μέτρων εξοικονομήσεως ενεργείας». 3)Την υπ’ αριθ. 16 από 8 Φεβρ. 1979 πράξιν του, περί λήψεως μέτρων εξοικονομήσεως ενεργείας. 4)Την υπ’ αριθ. 12310/177 από 4 Απρ. 1979 κοινήν απόφασιν των Υπουργών Συντονισμού, Βιομηχανίας και Ενεργείας και Συγκοινωνιών, περί περιορισμού κυκλοφορίας επιβατηγών αυτοκινήτων ιδιωτικής χρήσεως. 5)Εισήγησιν των Υπουργών Συντονισμού, Συγκοινωνιών και Δημοσίας Τάξεως, «περί της ανάγκης προβλέψεως ωρισμένων εξαιρέσεων εις την δια της υπ’ αριθ. 12310/177/4.4.1979 αποφάσεώς των, κατ’ εφαρμογήν της υπ’ αριθ. 16/79 πράξεως του Υπουργικού Συμβουλίου, θεσπιζομένην, εκ περιτροπής, βάσει του αριθμού κυκλοφορίας των (μονά-ζυγά), απαγόρευσιν της κυκλοφορίας επιβατηγών αυτοκινήτων ιδιωτικής χρήσεως από ώρας 15.00΄ του Σαββάτου μέχρι της 06.00΄ της Δευτέρας», αποφασίζει: 1.Εγκρίνει, όπως κατ’ εξαίρεσιν των δια της ως άνω υπ’ αριθ. 16/79 πράξεώς του και της κατ’ εφαρμογήν ταύτης εκδοθείσης υπ’ αριθ. 12310/177/1979 κοινής υπουργικής αποφάσεως, επιτρέπεται η κυκλοφορία καθ’ όλας τας ημέρας και ώρας της εβδομάδος: α)Κρατικών αυτοκινήτων, φερόντων ειδικούς αριθμούς κυκλοφορίας, ως Ε.Σ., Ε.Χ., Κ.Υ. κλπ., ή εμφανή σήματα της εις ην ανήκουν Κρατικής Υπηρεσίας, εφ’ όσον κυκλοφορούν δι’ υπηρεσιακούς λόγους. β)Μόνον του αυτοκινήτου του επί κεφαλής εκάστης ξένης Διπλωματικής Αντιπροσωπείας. γ)Αυτοκινήτων ξένων τουριστών. δ)Αυτοκινήτων: αα) αγροτικών ιατρών, κινουμένων άνευ άλλων επιβατών δι’ επειγούσας περιπτώσεις εις την περιοχήν τους και ββ) του προσωπικού του Κέντρου Αμέσου Βοηθείας (ΚΑΒ) και Σταθμού Πρώτων Βοηθειών (ΣΑΒ), ως και των υπευθύνων ιατρών εφημερευόντων και διανυκτερευόντων νοσοκομείων ή κλινικών, κινουμένων άνευ άλλων επιβατών εκ της οικίας των προς το νοσοκομείον ή κλινικήν εις το οποίον εργάζονται και αντιστρόφως, επί τη βάσει εγγράφου της Διευθύνσεως του Νοσοκομείου ή της Κλινικής. ε)Αυτοκινήτων εφημερευόντων κατ’ οίκον ιατρών, βάσει του επισήμου πίνακος των οικείων ιατρικών συλλόγων, συμφώνως προς τας διατάξεις του άρθρ. 2, παρ. 2, του ν.δ. 1175/72, «περί  εφημερίας των  ιατρών κατά τας Κυριακάς και λοιπάς αργίας», ως και των εφημερευόντων και διανυκτερευόντων φαρμακοποιών κατά τους πίνακας των φαρμακευτικών συλλόγων. ς)Μόνον των υπό ξένων τουριστών ενοικιαζομένων αυτοκινήτων, εφ’ όσον ταύτα φέρουν εις το άνω μέρος του ανεμοθώρακός των ασπρόμαυρον διακεκομένην λωρίδα. 2.Αναθέτει εις τον Υπουργόν Δημοσίας Τάξεως, όπως δια των Υπηρεσιών και οργάνων του Υπουργείου του μεριμνά δια την πιστήν εφαρμογήν των δια της ρηθείσης υπ’ αριθ. 12310/177 από 4 Απρ. 1979 κοινής αποφάσεως των Υπουργών Συντονισμού, Βιομηχανίας και Ενεργείας και Συγκοινωνιών και της παρούσης οριζομένων. 27. Π. Υ. Σ. υπ’ αριθ. 96  της 6/6 Ιουλ. 1979 (ΦΕΚ Α΄ 150) Περί λήψεως διαφόρων μέτρων εξοικονομήσεως ενεργείας. Λαβόν υπ’ όψιν: 1.Τον Νόμ. 40/1975 «περί λήψεως μέτρων εξοικονομήσεως ενεργείας». 2.Την υπ’ αριθ. 118/11.7.1975 Πράξιν του Υπουργικού Συμβουλίου, Παρ. 2, την αναφερομένην εις τας ώρας λειτουργίας των φωτεινών επιγραφών. 3.Την υπ’ αριθ. 16/8.2.1979 Πράξιν του Υπουργικού Συμβουλίου, παρ. 2β και 2ε, αι οποίαι αναφέρονται εις μέτρα περιορισμού της κυκλοφορίας επιβατικών αυτοκινήτων ιδιωτικής χρήσεως και εις τον περιορισμόν των ωρών λειτουργίας των φωτεινών επιγραφών καταστημάτων. 4.Την υπ’ αριθ. 993/3.4.1979 απόφασιν της Οικονομικής Επιτροπής παρ. 2θ, την αναφερομένην εις τον περιορισμόν των ωρών λειτουργίας των φωτεινών επιγραφών. 5.Την υπ’ αριθ. 13680/229/12.4.1979 κοινήν απόφασιν περί περιορισμού της κυκλοφορίας επιβατικών αυτοκινήτων ιδιωτικής χρήσεως. 6.Την υπ’ αριθ. 15/6.4.1979 Πράξιν του Υπουργικού Συμβουλίου, «περί εξαιρέσεων εκ του περιορισμού της κυκλοφορίας των επιβατικών αυτοκινήτων ιδιωτικής χρήσεως». 7.Την ανάγκην λήψεως προσθέτων μέτρων αποσκοπούντων εις τον περιορισμόν καταναλώσεως ενεργείας, αποφασίζει όπως: 1-7.(Καταργήθηκαν από την παρ. 17 ΠΥΣ αριθ. 237/1980 κατωτ. αριθ. 39). 8.Οι καταναλωταί υγρών καυσίμων δια κεντρικήν θέρμανσιν υποχρεούνται όπως, από της επομένης χειμερινής περιόδου, μειώσουν την κατανάλωσίν των κατά ποσοστόν 10% τουλάχιστον εν σχέσει με την κατανάλωσιν του προηγουμένου έτους. 9.(Καταργήθηκε από την παρ. 17 ΠΥΣ 237/1980 κατωτ. αριθ. 39). (Αντί για τη σελ. 32,681(β) Σελ. 32,681(γ) Τεύχος ΣΤ82-Σελ.19 Μέτρα Εξοικονόμησης Ενέργειας 13.Α.ε.26-27 10.Η ΔΕΗ μελετήση και εισηγηθή εντός μηνός από της ισχύος της παρούσης νέον σύστημα τιμολογήσεως οικιακού ρεύματος με στόχον την επιβάρυνσιν των υψηλών κλιμακίων καταναλώσεως. 11.(Καταργήθηκε από την Π.Υ.Σ. αριθ. 132/5-26 Νοεμ. 1982 (ΦΕΚ Α΄ 141). 12.Από της δημοσιεύσεως της παρούσης και μέχρι 31.12.1979, θα πρέπει να έχη καταργηθή η χρήσις λαμπτήρων πυρακτώσεως εις τας βιομηχανίας, βιοτεχνίας, Γραφεία (εκτός ενός επιτραπεζίου λαμπτήρος κατ’ άτομον) και πάσης φύσεως καταστήματα, αντικαθιστωμένων δια λαμπτήρων φθορισμού, εξαιρέσει των προθηκών των καταστημάτων ένθα δύναται να τοποθετηθή μόνον εις προβολεύς κατά προθήκην και των βιομηχανιών και βιοτεχνιών, ένθα απαιτείται έντονος τοπικός φωτισμός μηχανημάτων και γενικώς θέσεων παραγωγής προς επίτευξιν ακριβείας εις την παραγωγήν. 13.Καταργήθηκε από την Π.Υ.Σ. 22/11-15 Φεβρ. 1980, κατωτ. αριθ. 37. 14.(Καταργήθηκε από την Π.Υ.Σ. αριθ. 125/30 Σεπτ./1 Οκτ. 1982 (ΦΕΚ Α΄ 120). 15.Εισαχθή από 1.8.1979 διαφορετικόν ωράριον προσελεύσεως και αποχωρήσεως των εργαζομένων εις Δημοσίας Υπηρεσίας, Ν.Π.Δ.Δ., Δημοσίας Επιχειρήσεις και Οργανισμούς, Τράπεζας και Επιχειρήσεις Κοινής Ωφελείας. 16.Μειωθή η κατανάλωσις ενεργείας (ηλεκτρική ενέργεια και υγρά καύσιμα), εις τον ευρύτατον κρατικόν τομέα, περιλαμβανομένων και των Ενόπλων Δυνάμεων της Χώρας κατά 15%, εν σχέσει με την κατανάλωσιν του έτους 1978. 17.Ολοκληρωθή εντός ενός μηνός η τεχνική προετοιμασία του δελτίου βενζίνης. 18.Εισαχθή δελτίον εις την διανομήν πετρελαίου ντήζελ δια κεντρικήν θέρμανσιν κτιρίων προς παρακολούθησιν της εις την παρ. 8 αναφερομένης μειώσεως της καταναλώσεως υγρών καυσίμων. 19.Αυξηθή κατά 100% το εφ’ άπαξ πρόσθετον ειδικόν τέλος (εισφορά) εισαγωγής επιβατικών αυτοκινήτων ιδιωτικής χρήσεως, και διπλασιασθή περίπου ο εφ’ άπαξ καταβαλλόμενος ειδικός φόρος καταναλώσεως των αυτοκινήτων. 20.(Καταργήθηκε από την παρ. 17 ΠΥΣ 237/1980 κατωτ. αριθ. 39). 21.Δια κοινών αποφάσεων του Υπουργού Συντονισμού και των κατά περίπτωσιν αρμοδίων Υπουργών, δημοσιευομένων δια της Εφημερίδος της Κυβερνήσεως, ρυθμίζεται πάσα αναγκαία λεπτομέρεια εφαρμογής της παρούσης. Σελ. 32,682(γ) Τεύχος ΣΤ82-Σελ.20 22.Τα τυχόν χρήζοντα Νομοθετικής ρυθμίσεως μέτρα της παρούσης, κυρωθήσονται δια Νόμου. 23.Οι παραβάται της παρούσης τιμωρούνται βάσει του Νόμ. 40/1975 «περί λήψεως μέτρων εξοικονομήσεως ενεργείας». 24.Η παρούσα δημοσιευθή δια της Εφημερίδος της Κυβερνήσεως. 13.Α.ε.27 Μέτρα Εξοικονόμησης Ενέργειας 28. Π. Υ. Σ. υπ’ αριθ. 97  της 13/13 Ιουλ. 1979 (ΦΕΚ Α΄ 160) Περί λήψεως μέτρων εξοικονομήσεως ενεργείας. Καταργήθηκε από την παρ. 17 ΠΥΣ 237/1980, (κατωτ. αριθ. 39). 29. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ, ΠΡΟΕΔΡ. ΚΥΒΕΡΝΗΣΕΩΣ,  ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ,  ΣΥΓΚΟΙΝΩΝΙΩΝ ΚΑΙ  ΔΗΜΟΣΙΑΣ ΤΑΞΕΩΣ Αριθ. 23590/649/79 της 6/6 Ιουλ. 1979 (ΦΕΚ Β΄ 601) Περί επεκτάσεως του συστήματος της εκ περιτροπής κυκλοφορίας των Ι.Χ. αυτοκινήτων, σε αγροτικά και επαγγελματικά φορτηγά κλπ. Έχοντας υπόψη: 1.Το Νόμ. 40/1975 «περί λήψεως μέτρων εξοικονομήσεως ενεργείας». 2.Τις 16/1979 και 43/1979 πράξεις του Υπουργικού Συμβουλίου. 3.Την με ημερομηνία 3 Ιουλ. 1979 Κυβερνητική ανακοίνωση, που αφορά τη λήψη αμέσου εφαρμογής μέτρων για τον περιορισμό της καταναλώσεως ενεργείας και η οποία καθιερώνει νέες ρυθμίσεις και εισάγει νέους περιορισμούς κυκλοφορίας στ’ αυτοκίνητα οχήματα Ι.Χ. 4.Την πράξη του Υπουργ. Συμβουλίου αριθ. 93/6.7.79, αποφασίζουμε: 1.Την επέκταση, από της 7 ης  Ιουλ. 1979, του μέτρου της εκ περιτροπής κυκλοφορίας των ιδιωτικής χρήσεως επιβατικών αυτοκινήτων και στα αγροτικά και επαγγελματικά ιδιωτικής χρήσεως φορτηγά, ως και εις υπηρεσιακά επιβατικά και διευρύνουμε το χρόνο της απαγορεύσεως της κυκλοφορίας των επιβατικών αυτοκινήτων ως κάτωθι: α)Ο χρόνος απαγορεύσεως κυκλοφορίας των Ι.Χ. επιβατικών αυτοκινήτων, αρχίζει από της 5 ης  πρωϊνής ώρας του Σαββάτου, μέχρι της 5 ης  πρωϊνής ώρας της Δευτέρας. β)Ο χρόνος απαγορεύσεως της κυκλοφορίας των αγροτικών αυτοκινήτων Ι.Χ., ως και των επαγγελματικών φορτηγών Ι.Χ., από 1 τόννου και κάτω ωφελίμου φορτίου, αρχίζει από τα μεσάνυκτα του Σαββάτου έως τα μεσάνυκτα της Κυριακής. Στις απαγορεύσεις της παρ. 1α υπόκεινται και τα υπηρεσιακά αυτοκίνητα του Δημοσίου, τα εφωδιασμένα με κανονικό αριθμό και άδεια κυκλοφορίας. 2.Εξαιρέσεις: Των ως άνω απαγορεύσεων εξαιρούνται, όσα από τα κρατικά αυτοκίνητα φέρουν ειδικούς αριθμούς κυκλοφορίας, ως Ε.Σ., Ε.Χ., Κ.Υ., κλπ. ή εμφανή σήματα, της εις ην ανήκουν κρατικής υπηρεσίας, εφ’ όσον κυκλοφορούν για υπηρεσιακούς λόγους, σύμφωνα με την υπ’ αριθ. 43/1979 Πράξη του Υπουργικού Συμβουλίου. Επίσης και τα φορτηγά αυτοκίνητα Ι.Χ. των κοινωφελών Οργανισμών ως ΔΕΗ, ΟΤΕ, ΕΛ.ΤΑ. και των Νοσοκομείων κλπ., εφ’ όσον κυκλοφορούν δι’ υπηρεσιακούς λόγους. 3.Ευνόητο είναι, ότι κατά το Σαββατοκύριακο της 7ης Ιουλίου δεν θα κυκλοφορήσουν τα αυτοκίνητα των ανωτέρω κατηγοριών, που έχουν μονό αριθμό κυκλοφορίας. Κατά τα λοιπά παραμένει ως έχει το νομικό καθεστώς που έχει δημιουργηθεί, συνεπεία του ενεργειακού προβλήματος και αφορά στην κυκλοφορία των Ι.Χ. αυτοκινήτων οχημάτων. (Αντί για τη σελ. 32,683(α) Σελ. 32,683(β) Τεύχος 782-Σελ.23 Μέτρα Εξοικονόμησης Ενέργειας 13.Α.ε.28-29 13.Α.ε.29 Μέτρα Εξοικονόμησης Ενέργειας